CELEX: E2010P0004
Language: sl
Date: 2010-05-21 00:00:00
Title: Tožba Kneževine Lihtenštajn proti Nadzornemu organu Efte, vložena dne 21. maja 2010 (Zadeva E-4/10)

15.7.2010   
            
            
               SL
            
            
               Uradni list Evropske unije
            
            
               C 191/11
            
         Tožba Kneževine Lihtenštajn proti Nadzornemu organu Efte, vložena dne 21. maja 2010
   (Zadeva E-4/10)
   2010/C 191/09
   Kneževina Lihtenštajn, ki jo zastopa dr. Andrea Entner-Koch, zastopnica Kneževine Lihtenštajn, Enota za usklajevanje z EGP, Austrasse 79/Europark, FL-9490 Vaduz, je 21. maja 2010 pri Sodišču Efte vložila tožbo proti Nadzornemu organu Efte.
   Kneževina Lihtenštajn od Sodišča Efte zahteva, da:
   
               1.
            
            
               razveljavi Odločbo Nadzornega organa Efte št. 97/10/COL z dne 24. marca 2010 o obdavčenju lastnih zavarovalnic v Lihtenštajnu v skladu z lihtenštajnskim davčnim zakonom;
            
         
               2.
            
            
               ali razglasi za nična člena 3 in 4 Odločbe Nadzornega organa št. 97/10/COL z dne 24. marca 2010, kolikor odrejata vračilo pomoči iz člena 1 navedene odločbe,
               ter
            
         
               3.
            
            
               Nadzornemu organu Efte naloži plačilo stroškov postopka.
            
         
      Pravna podlaga in dejansko stanje ter tožbeni razlogi, navedeni v podporo:
   
   
               —
            
            
               Odločba Nadzornega organa Efte št. 97/10/COL z dne 24. marca 2010 določa, da so davčna pravila, ki veljajo za lastne (po)zavarovalnice v Lihtenštajnu, po členu 82(a) in členu 88(d)(3) lihtenštajnskega davčnega zakona pomenila državno pomoč v smislu člena 61(1) Sporazuma EGP, saj so bile lastne (po)zavarovalnice obdavčene ugodneje kot „običajne zavarovalnice“. Nadzorni organ Efte je nadalje sklenil, da domnevna pomoč pomeni nezakonito pomoč, ki se je izterjevala od lastnih (po)zavarovalnic od 6. novembra 2001 dalje,
            
         
               —
            
            
               tožnik trdi, da zadevni davčni predpisi ne pomenijo državne pomoči v smislu člena 61(1) Sporazuma EGP,
            
         
               —
            
            
               tožnik trdi, da je Nadzorni organ Efte:
               
                           —
                        
                        
                           z uporabo člena 61(1) Sporazuma EGP za obdavčitev lastnih zavarovalnic po lihtenštajnskem davčnem zakonu in z odreditvijo povračila domnevno nezakonite pomoči od lastnih (po)zavarovalnic od 6. novembra 2001 dalje storil napako,
                        
                     
                           —
                        
                        
                           napačno uporabil člen 61(1) Sporazuma EGP glede lastnih zavarovalnic ob upoštevanju njihove posebne narave in omejenega obsega dejavnosti,
                        
                     
                           —
                        
                        
                           izpodbijane odločbe ni ustrezno utemeljil, kakor to zahteva člen 16 Sporazuma o nadzornem organu in sodišču.